อยากจะสอบถามครับ ผมปวดท้องด้านขวาล่าง ตำแหน่ง คือ ระหว่างซี่โครงและเอว เป็นมา 4-5วันแล้วครับ ไม่มีไข้ คลำดูก็ไม่มีก้อนอะไร รู้สึกปวดแบบตึง ๆ บางครั้งสลับมาตรงท้องน้อย ปวดแบบแสบๆ อาหารทานได้ปกติ แบบนี้จะเกี่ยวกับอะไรได้บ้างครับ ขอบครับ
สวัสดีค่ะ อาการปวดตรงท้องน้อยด้านขวาล่าง ตรงซี่โครงและเอว ปวดตึงๆ และแสบๆ อาจจะเกิดจาก กระเพาะปัสสาวะอักเสบซึ่งมักจะมีเรื่องปัสสาวะขัด หรือปัสสาวะปนเลือด ปัสสาวะไม่สุดร่วมด้วย หรือเป็นจากนิ่วในกรวยไตอักเสบ ที่อาจมีไข้สูงร่วมด้วยจากการมีปัสสาวะที่ผิดปกติ ซึ่งปวดจากนิ่วจะร้าวลงขาหนีบได้ หรือปวดจากกล้ามเนื้อหน้าท้องอักเสบตามหลังการใช้งานหรือการถูกกระแทกแรงๆ การปวดแสบๆอาจหมายถึงปวดจากปลายเส้นประสาทอักเสบได้เช่นกันจากที่กล่าวมา อาจจะเป็นลักษณะของปวดที่กล้ามเนื้อและเส้นประสาทร่วมกันได้ ในเบื้องต้น อาจลองงดการใช้งาน งดการยกของหนัก ระวังการกระทบกระแทกแรงๆ ฝึกยืดเหยียดกล้ามเนื้อหลังการใช้งานไปก่อนแต่ถ้าอาการยังเป็นมากขึ้น ปวดมากขึ้นเรื่อยๆ มีไข้ คลื่นไส้ อาเจียนด้วย ปวดจนทำงานอะไรต่างๆไม่ได้ตามปกติ มีกล้ามเนื้ออ่อนแรง ชาแบบไม่รู้สึก ควรไปพบแพทย์เพื่อตรวจเพิ่มเติม